als_Latn dik_Latn ron_Latn
Komisioneri për Zgjerimin në BE, Stefan Fyle qëndroi në Prishtinë sot, ku vlerësoi si të suksesshëm procesin e mbylljes së negociatave për Marrëveshjen e Stabilizim Asociimit. Fyle mori pjesë në takimin e Këshillit Kombëtar për Integrimin Europian, ku dha mesazhin se pret zgjedhje të lira e demokratike. Në konferencën për mediat, pas takimit me Thaçin, zoti Fyle theksoi se Kosova ka shënuar progres në fushën e integrimit, por ka ende rrugë të gjatë përpara.
Ai vlerësoi vendimin e Kuvendit për zgjatjen e mandatit të EULEX-it dhe për themelimin e Gjykatës Speciale. “E falënderoj Kosovën për mandatin e ri të EULEX-it dhe për themelimin e Gjykatës Speciale. Është shumë e rëndësishme për marrëdhëniet tona dhe për Kosovën, sepse i tregon botës se Kosova e ka guximin dhe se nuk ka gjë për të fshehur.” Nga ana e tij, kryeministri Thaçi theksoi se Kosova i ka përmbushur me sukses kriteret dhe tashmë pret firmosjen e MSA-së. Thaçi tha gjithashtu se shteti i ri pret edhe një vendim për liberalizimin e vizave me BE-në.
als_Latn als_Latn